|  |  |
| --- | --- |
| DIN ForsyningUlvsundvej 16715 Esbjerg NSendt digitalt og til Isabel Nielsen: isn@dinforsyning.dk | Torvegade 74, 6700 EsbjergDato 06. december 2023Sagsbehandler Inken FrankTelefon direkte 76 16 13 89Sagsid 23/20294 |

|  |
| --- |
| **Teknik & Miljø**Klima & Miljø |

Telefon 76 16 16 16

www.esbjerg.dk

# Afgørelse om dispensation og registrering af mellemstort fyringsanlæg på Tjæreborg Varmeværk, Skolevej 5, 6731 Tjæreborg.

Esbjerg Kommune, Industrimiljø har den 30. august 2023 modtaget jeres anmeldelse af mellemstort fyringsanlæg for Tjæreborg Varmeværk, Skolevej 5, 6731 Tjæreborg i henhold til Bekendtgørelse om miljøkrav for mellemstore fyringsanlæg (MCP-bekendtgørelsen)[[1]](#footnote-1). Industrimiljø vurderer på grundlag af anmeldelsen, at

1. Fyringsanlæggene vil kunne opfylde kravene i kapitel 3-6 fra den 1. januar 2025, og det anmeldte gennemføres inden for rammerne af de i anmeldelsen angivne oplysninger og i overensstemmelse med de relevante bestemmelser i denne bekendtgørelse.
2. Industrimiljø imødekommer dispensationsansøgningen for lempelse af støjgrænseværdierne, som ansøgt jf. bekendtgørelse §53.
3. At der *ikke* er behov for at stille skærpede eller supplerende krav af hensyn til omgivelserne, jf. bekendtgørelsens §§ 49 og 50.
4. De anmeldte fyringsanlæg er registreret.

Anmeldelse

DIN Forsyning har indsendt anmeldelse af 2 mellemstore fyringsanlæg, der fra 1. januar 2025 skal fungere som nødanlæg.

Af anmeldelsen fremgår følgende oplysninger:

|  |  |  |  |  |  |  |  |
| --- | --- | --- | --- | --- | --- | --- | --- |
| Kedel nr.  | Nominel indfyret termisk effekt i MW | Listepunkt  | Brændsels-type | Funktion  | Idriftsættel-sessår | Forventede årlige antal driftstimer  | Gennem-snitlig belastning ved brug  |
| Kedel 1 | 5,471 | G201 | Gasolie | Nødanlæg | 1969 | 50 | 100 |
| Kedel 2 | 5,471 | G201 | Gasolie | Nødanlæg | 1974 | 50 | 100 |

Kedlerne er tilsluttet en skorsten på 40 meter.

Underskrevet erklæring vedr. maksimale driftstimer er fremsendt i forbindelse med anmeldelsen.

Dispensation

Esbjerg Kommune, Industrimiljø kan imødekomme dispensationsansøgningen for lempelse af støjkrav jf. bekendtgørelsens § 53.

Redegørelse

I forbindelse med ansøgning om miljøgodkendelse i 1996 har Acoustica udarbejdet en støjrapport, dateret den 24. maj 1996 samt en supplerende støjrapport dateret den 6. maj 1997. I den supplerende støjrapport konkluderes, at støjbelastning i naboområder overskrider støjgrænserne i natperioden med 8 dB(A) i natperioden, når værket er i fuld drift.

Ved støjberegningerne fra maj 1997 er der forudsat følgende støjdæmpende tiltag, som efterfølgende er gennemført:

* Vinduer på øst- og nordsiden udskiftes med aluminiumsvinduer med

 lydruder (6-12-4). Dele af vinduesfelterne opmures (brøstninger).

* Ventilationsåbningerne rundt omkring værket tilmures eller erstattes af

 lydruder. Gitterristen i det sydvestlige hjørne (over dør) bevares og

forsynes med en baffellyddæmper (vinkellyddæmper, som f. eks. 2 stk.

Lindab LVT-V 100-100-1100-1400-100-100. Eventuelt vælges mindre

dimension og resten af hullet tilmures med minimum ½ sten).

* Termoruder mod gårdrum erstattes med lydruder (6-12-4).

Der er på baggrund heraf tidligere dispenseret fra de vejledende støjgrænser, således at grænseværdierne kan tillægges 8 dB(A) i det mest kritiske referencepunkt. Dispensationen blev meddelt under forudsætning af, at varmeværket kun kører i maksimalt 50 timer om året.

DIN Forsyning ønsker fortsat dispensation fra de gældende støjgrænser, da værkets driftstid fortsat vil være mindre end 50 timer om året. Hvis støjen fra varmeværket skal dæmpes yderligere kan dette ske ved dæmpning af skorstensstøjen ved montering af baffellyddæmpere. Disse er dog dyre i anlæg og vedligeholdelse, hvorfor DIN Forsyning ønsker at undgå denne foranstaltning, da kedlerne på anlægget kun er i drift i meget begrænset omfang.

Varmeværket kan sættes i drift året rundt og døgnet rundt. Der er kun til- og frakørsel i begrænset omfang i forbindelse med levering af olie og vedligehold af anlægget.

De installerede pumper, blæser og oliefyr er ikke vibrationsfremkaldende.

Esbjerg Kommune, Industrimiljø oplyser, at varmeværkets miljøgodkendelse fortsat er gældende, og bortfalder den 1. januar 2025, hvor bekendtgørelsen træder i kraft.

Partshøring

Esbjerg Kommune, Industrimiljø har sendt udkast til afgørelse i høring hos DIN Forsyning.

Samtidig er der foretaget en partshøring i henhold til forvaltningslovens § 19.

Esbjerg Kommune har vurderet, at der ikke forekommer andre parter i sagen end virksomheden, som i henhold til forvaltningslovens § 19 har en væsentlig individuel interesse i sagens udfald.

Virksomheden har ikke haft bemærkninger til det fremsendte udkast.

Offentliggørelse

Registrering af anlægget og afgørelse om dispensation offentliggøres på Digital MiljøAadministration (DMA) - dma.mst.dk/.

Iht. § 93 stk.1 skal Esbjerg Kommune foruden afgørelse om dispensation offentliggøre følgende oplysninger jf. § 93 stk. 4:

## *Stk. 4.*

Tilsyns- eller godkendelsesmyndigheden offentliggør følgende oplysninger:

1. Det mellemstore fyringsanlægs nominelle indfyrede termiske effekt i MW.
2. Det mellemstore fyringsanlægs type fordelt på typerne dieselmotor, gasturbine, dual-fuel-motor, anden motor eller andet mellemstort fyringsanlæg.
3. Type og andel af benyttede brændsler i overensstemmelse med de brændselskategorier, der er fastsat i [bilag 2](https://schultzkommunekoncept.dk/h/dc4abf9d-3b15-46eb-887c-ba6bda9f30bd/bek20191535?assetCollectionId=69547b58-afb6-4d3a-942c-1569574d268a&showExact=true#b2) og [3](https://schultzkommunekoncept.dk/h/dc4abf9d-3b15-46eb-887c-ba6bda9f30bd/bek20191535?assetCollectionId=69547b58-afb6-4d3a-942c-1569574d268a&showExact=true#b3) .
4. Dato, hvor det mellemstore fyringsanlæg er sat i drift, eller, i tilfælde hvor den præcise idriftsættelsesdato er ukendt, dokumentation for, at anlægget blev sat i drift inden den 20. december 2018.
5. En af følgende oplysninger:
	1. Virksomhedens listepunkt, hvis det mellemstore fyringsanlæg er teknisk og forureningsmæssigt forbundet med en virksomhed omfattet af [bilag 1](https://schultzkommunekoncept.dk/h/dc4abf9d-3b15-46eb-887c-ba6bda9f30bd/bek20191534#b1) eller 2 i bekendtgørelse om godkendelse af listevirksomhed.
	2. Listepunkt 1.1 a eller 1.1 b i [bekendtgørelse om godkendelse af listevirksomhed](https://schultzkommunekoncept.dk/h/dc4abf9d-3b15-46eb-887c-ba6bda9f30bd/bek20191534) , hvis det mellemstore fyringsanlæg udgør en del af en virksomhed omfattet af disse listepunkter.
	3. NACE-kode for øvrige mellemstore fyringsanlæg.
6. Det mellemstore fyringsanlægs forventede antal årlige driftstimer, og den gennemsnitlige belastning ved brug.
7. Erklæring underskrevet af driftslederen om, at det mellemstore fyringsanlæg ikke vil blive drevet i mere end det antal timer, der er omhandlet i [§§ 10-12](https://schultzkommunekoncept.dk/h/dc4abf9d-3b15-46eb-887c-ba6bda9f30bd/bek20191535?assetCollectionId=69547b58-afb6-4d3a-942c-1569574d268a&showExact=true#p10) , hvis muligheden for undtagelse i henhold til disse anvendes.
8. Virksomhedens navn og hjemsted, og for stationære mellemstore fyringsanlæg den adresse, hvor anlægget er beliggende.

Klagevejledning

Afgørelsen kan, jf. miljøbeskyttelseslovens § 91 stk. 1, påklages til Miljø- og Fødevareklagenævnet af

* Ansøgeren
* Enhver, der har en individuel, væsentlig interesse i sagens udfald
* Sundhedsstyrelsen
* Foreninger og organisationer, i det omfang de har klageret over den konkrete afgørelse, jf. miljøbeskyttelseslovens §§ 99 og 100.

Hvis du ønsker at klage over denne afgørelse, kan du klage til Miljø- og Fødevareklagenævnet.

Du klager via klageportalen, som du finder via linket [kpo.naevneneshus.dk](https://kpo.naevneneshus.dk/)

Klageportalen findes også via [borger.dk](http://www.borger.dk/) eller [virk.dk](http://www.virk.dk/). Du logger på klageportalen med Nem-ID. En klage er indgivet, når den er tilgængelig for Esbjerg Kommune via klageportalen. Når du klager, skal du betale et gebyr på 900 kr. for borgere og 1.800 kr. for virksomheder, organisationer og offentlige myndigheder.

I klageportalen sendes din klage automatisk først til Esbjerg Kommune. Hvis Esbjerg Kommune fastholder afgørelsen, sender Esbjerg Kommune klagen videre til behandling i nævnet via klageportalen. Du får besked om videresendelsen.

Miljø- og Fødevareklagenævnet afviser din klage, hvis du sender den uden om klageportalen, medmindre du er blevet fritaget for brug af klageportalen. Hvis du ønsker at blive fritaget for at bruge klageportalen, skal du sende en begrundet anmodning via mail til Miljø- og Fødevareklagenævnet. Nævnet afgør herefter, om du kan fritages for at bruge klageportalen.

## Klagefristens udløb

Klagen skal være modtaget **senest den 3. januar 2024.**

Orientering om klage

Hvis Esbjerg Kommune får besked fra Klageportalen om, at der er indgivet en klage over afgørelsen, orienterer Esbjerg Kommune virksomheden herom.

Betingelser, mens en klage behandles

Virksomheden vil kunne udnytte afgørelsen, mens Miljø- og Fødevareklagenævnet behandler en eventuel klage, medmindre nævnet bestemmer noget andet. Forudsætningen for det er, at virksomheden opfylder de vilkår, der er stillet i afgørelsen. Udnyttes afgørelsen sker dette dog på ansøgerens eget ansvar og indebærer ingen begrænsning for Miljø- og Fødevareklagenævnets mulighed for at ændre eller ophæve afgørelsen.

Søgsmål

Hvis man ønsker at anlægge et søgsmål om afgørelsen ved domstolene, skal det ske senest 6 måneder efter, at Esbjerg Kommune har meddelt afgørelsen, dvs. senest den 6. juni 2024.

Henvendelse i sagen kan rettes til undertegnede på telefon (direkte) 7616 1389.

Venlig hilsen



Inken Frank

Ingeniør

Kopi til:

1. Danmarks Naturfredningsforening – dnesbjerg-sager@dn.dk
2. Friluftsrådet – esbjerg@friluftsraadet.dk
3. Styrelse for patientsikkerhed i Region Syd stps@stps.dk
1. Bekendtgørelse om miljøkrav for mellemstore fyringsanlæg nr. 1535 af 9. december 2019

 [↑](#footnote-ref-1)